CELEX: 32021R1121
Language: et
Date: 2021-07-08 00:00:00
Title: Komisjoni rakendusmäärus (EL) 2021/1121, 8. juuli 2021, millega määratakse kindlaks liikmesriikide esitatavad statistilised andmed liidu turule tulevate toodete tooteohutuse ja nõuetele vastavuse kontrollimise kohta (EMPs kohaldatav tekst)

9.7.2021   
               
               
                  ET
               
               
                  Euroopa Liidu Teataja
               
               
                  L 243/37
               
            
         KOMISJONI RAKENDUSMÄÄRUS (EL) 2021/1121,
         8. juuli 2021,
         millega määratakse kindlaks liikmesriikide esitatavad statistilised andmed liidu turule tulevate toodete tooteohutuse ja nõuetele vastavuse kontrollimise kohta
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 20. juuni 2019. aasta määrust (EL) 2019/1020 turujärelevalve ja toodete vastavuse kohta ning millega muudetakse direktiivi 2004/42/EÜ ja määruseid (EÜ) nr 765/2008 ja (EL) nr 305/2011, (1) eriti selle artikli 25 lõiget 9,
         ning arvestades järgmist:
         
                     (1)
                  
                  
                     Vastavalt määruse (EL) 2019/1020 artikli 25 lõikele 6 peavad liikmesriigid esitama komisjonile üksikasjalikud statistilised andmed, mis käsitlevad selle määruse artikli 25 lõike 1 kohaselt määratud asutuste poolt tehtud selliste liidu turule tulevate toodete kontrolli, mille suhtes kohaldatakse liidu õigust. Eelkõige peavad määruse (EL) 2019/1020 kohaselt statistilised andmed hõlmama kõnealuste toodete kontrolli, sealhulgas tooteohutuse ja nõuetele vastavuse valdkonnas aset leidnud sekkumiste arvu.
                  
               
                     (2)
                  
                  
                     Need statistilised andmed tuleb sätestada.
                  
               
                     (3)
                  
                  
                     Juhtudel, kui määruse (EL) 2019/1020 artikli 25 lõike 1 kohaselt määratud asutuste sekkumise tulemusel nõuavad turujärelevalveasutused, et toodet ei lubataks kõnealuse määruse artikli 28 lõigete 1 ja 2 kohaselt vabasse ringlusse, tuleks peale sekkumiste arvu kajastavate statistiliste andmete esitada ka üksikasjalikum teave asjaomase toote kohta, et paremini mõista probleeme ja suundumusi tooteohutuse ja nõuetele vastavuse valdkonnas. Need statistilised andmed võimaldavad ka parandada riskijuhtimist.
                  
               
                     (4)
                  
                  
                     Komisjonile sekkumiste kohta esitatavad statistilised andmed peaksid kajastama kõiki liidu turule tulevate toodete kontrollimisi, kuid ainult selliseid, mille puhul määratud asutused on tegelikult sekkunud. Statistilised andmed ei tohiks sisaldada selliste kontrollimiste andmeid, mida tehakse üksnes elektroonsete andmetöötlusvahendite abil.
                  
               
                     (5)
                  
                  
                     Käesoleva määrusega ettenähtud meetmed on kooskõlas määruse (EL) 2019/1020 artikli 43 kohaselt asutatud komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            
               1.   Määruse (EL) 2019/1020 artikli 25 lõike 6 kohaselt esitatav statistika sisaldab järgmisi andmeid sekkumiste kohta liidu õiguse kohaldamisalasse kuuluvate toodete tooteohutuse ja nõuetele vastavuse kontrolli valdkonnas:
               
                           a)
                        
                        
                           sekkumiste koguarv;
                        
                     
                           b)
                        
                        
                           selliste sekkumiste koguarv, mille tulemusel peatati vabasse ringlusse lubamine määruse (EL) 2019/1020 artikli 26 lõike 1 kohaselt;
                        
                     
                           c)
                        
                        
                           kui sekkumiste tulemusel nõuab asjaomane asutus ettevõtjatelt konkreetsete meetmete võtmist või turujärelevalveasutus nõuab toote vabasse ringlusse laskmise keelamist vastavalt määruse (EL) 2019/1020 artikli 28 lõigetele 1 ja 2, siis esitatakse:
                           
                                       i)
                                    
                                    
                                       tollideklaratsiooni tollis aktsepteerimise kuupäev;
                                    
                                 
                                       ii)
                                    
                                    
                                       komisjoni delegeeritud määruse (EL) 2015/2446 (2) artiklite 143a ja 144 kohase vähendatud andmestuga tollideklaratsiooni puhul tollideklaratsiooni liigitunnus;
                                    
                                 
                                       iii)
                                    
                                    
                                       päritoluriik (andmeelement 16 08 000 000) või selle puudumisel ekspordiriik (andmeelement 13 01 018 020);
                                    
                                 
                                       iv)
                                    
                                    
                                       harmoneeritud süsteemi alamrubriigi kood (osaelement 18 09 056 000);
                                    
                                 
                                       v)
                                    
                                    
                                       kombineeritud nomenklatuuri kood, kui see on olemas (osaelement 18 09 057 000);
                                    
                                 
                                       vi)
                                    
                                    
                                       lisamõõtühikud (andmeelement 18 02 000 000) või selle puudumisel netomass (andmeelement 18 01 000 000);
                                    
                                 
                                       vii)
                                    
                                    
                                       transpordiliik piiril (andmeelement 19 03 000 000);
                                    
                                 
                                       viii)
                                    
                                    
                                       peamine tootekategooria, kuhu asjaomased tooted kuuluvad;
                                    
                                 
                                       ix)
                                    
                                    
                                       peamised liidu õigusaktid, mille rikkumise on turujärelevalveasutused sedastanud;
                                    
                                 
                                       x)
                                    
                                    
                                       märge selle kohta, kas pärast seda, kui asjaomased ettevõtjad on ametiasutuste nõutud toimingud teostanud, võib toote lasta vabasse ringlusse.
                                    
                                 
                     
            
               2.   Lõikes 1 osutatud andmed tuleb esitada kõikide kontrollimiste kohta peale nende kontrollimiste, mida tehakse üksnes elektroonsete andmetöötlusvahendite abil.
            
            
               3.   Kui tollideklaratsioon hõlmab tooteid, mis kuuluvad selle tollideklaratsiooni kahe või enama punkti alla, siis lõike 1 kohaldamisel käsitatakse iga punktiga seotud sekkumist eraldi sekkumisena.
            
            
               4.   Käesoleva artikli lõike 1 punkti c allpunktide iii–vii kohaldamisel tuleb esitada teave, mis on tollideklaratsioonis esitatud delegeeritud määruse (EL) 2015/2446 B lisa vastava andmeelemendi kohaselt. Kui aga liikmesriigid kohaldavad vastavalt delegeeritud määruse (EL) 2015/2446 artiklitele 2, 143a ja 144 või kõnealuses määruses sätestatud üleminekueeskirjadele tollideklaratsiooni suhtes muid andmenõudeid, tuleb esitada samaväärne teave, mis on olemas kõnealuste andmenõuete alla kuuluvas tollideklaratsioonis.
            
         
         
            Artikkel 2
            Käesolev määrus jõustub kolmandal päeval pärast selle avaldamist Euroopa Liidu Teatajas.
            Seda kohaldatakse alates 16. juulist 2021.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 8. juuli 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 169, 25.6.2019, lk 1.
         
            (2)  Komisjoni 28. juuli 2015. aasta delegeeritud määrus (EL) 2015/2446, millega täiendatakse Euroopa Parlamendi ja nõukogu määrust (EL) nr 952/2013 seoses liidu tolliseadustiku teatavaid sätteid täpsustavate üksikasjalike eeskirjadega (ELT L 343, 29.12.2015, lk 1).